Document ID: 32005R0179

KOMMISSIONENS FORORDNING (EF) Nr. 179/2005
af 2. februar 2005
om ændring af forordning (EF) nr. 1917/2000 for så vidt angår indberetning af data til Kommissionen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande (1), særlig artikel 11 og 13, og
ud fra følgende betragtninger:
(1)
I Europa-Parlamentets og Rådets forordning (EF) nr. 638/2004 af 31. marts 2004 om statistikker over varehandelen mellem medlemsstaterne og ophævelse af Rådets forordning (EØF) nr. 3330/91 (2), som anvendes fra den 1. januar 2005, opstilles der en fælles ramme for systematisk udarbejdelse af EF-statistikker over varehandelen mellem medlemsstaterne.
(2)
Indberetningsperioden for data om udenrigshandel bør nedsættes fra 6 uger til 40 dage for at tilpasse den til indberetningsperioden for aggregerede data om handel inden for Fællesskabet.
(3)
Som ofte anført af Rådet kræver overvågningen af Den Økonomiske og Monetære Union hurtig indberetning af handelsstatistikker.
(4)
Kommissionens forordning (EF) nr. 1917/2000 af 7. september 2000 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken (3) bør derfor ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder med Tredjelande -
UDSTEDT FØLGENDE FORORDNING:
Artikel 1
Artikel 32 i forordning (EF) nr. 1917/2000 affattes således:
»Artikel 32
1. Medlemsstaterne udarbejder:
a)
aggregerede resultater, som for hver strøm udgøres af den samlede værdi af handelen med tredjelande, samt en opdeling efter varer i henhold til Sections i Standard International Trade Classification, rev. 3
b)
detaljerede resultater som nævnt i grundforordningens artikel 10, stk. 1.
2. Medlemsstaterne indberetter hurtigst muligt dataene til Komissionen som følger:
a)
i henhold til stk. 1, litra a), senest 40 dage efter udgangen af referenceperioden
b)
i henhold til stk. 1, litra b), senest 42 dage efter udgangen af referenceperioden.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. marts 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. februar 2005.

Labels: 12
3
19